stanford-oval/wikipedia huggingface dataset:
Itänenän tunnusmajakka

| --- | --- |
Sijainti:  Itänenä, Hailuoto, Hailuoto Suomi
| --- | --- |
Korkeus:  30 m
| --- | --- |
Purettu:  11. lokakuuta 2007
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Itänenän tunnusmajakka (myös Itänenän pooki tai Itänenän rautapooki) oli Hailuodon etelärannalla Itänenän niemessä lähellä Sunikarin kalasatamaa sijainnut tunnusmajakka, ja se oli eräs Hailuodon tunnetuimmista maamerkeistä.
Teräsristikkorakenteisen tunnusmajakan korkeus oli noin 30 metriä, ja sen huippumerkkinä oli kaksi umpinaista suorakaiteenmuotoista taulua. Rakenteellisesti tunnusmajakka muistutti Raahen pohjoispuolella sijaitsevaa Tauvon majakkaa sillä erotuksella, että Itänenän tunnusmajakassa ei ollut lainkaan valolaitetta.
Merenkululle tarpeettomaksi käynyt tunnusmajakka kaadettiin 11. lokakuuta 2007 Merenkulkulaitoksen päätöksellä. Ristikkorakenteinen masto oli päässyt huonoon kuntoon, eikä sillä ollut rakennushistoriallista merkitystä.
Jacksonville Sharks

| Jacksonville Sharks> Seura |
| --- | --- |
Kaupunki:  Jacksonville, Florida
Omistaja:  Jeffrey Bouchy Steve Curran Larry Payne Diva Nagula, D.O.
Mitalit
Infobox OKNimi-testi OK: 
Jacksonville Sharks on yhdysvaltalainen Floridan Jacksonvillestä lähtöisin oleva arena football -seura, joka pelaa National Arena Leaguessa. Joukkue pelaa kotiottelunsa Floridan Jacksonvillessä Jacksonville Veterans Memorial Arenalla.
Rolf Fringer

| Henkilötiedot |
| --- | --- | --- |
Koko nimi: Ralf Fringer
Syntymäaika: 26. tammikuuta 1957 (ikä 67)
Syntymäpaikka: Adliswil, Zürichin kantoni, Sveitsi
Seura
Seura: –
Tehtävä: Päävalmentaja
Valmennusura
1986–1987 1990–1992 1992–1995 1995–1996 1996–1997 1998–2000 2000–2002 2003 2004 2004–2005 2006–2007 2008–2011 2012:  FC Altdorf  FC Schaffhausen  FC Aarau  VfB Stuttgart  Sveitsin maajoukkue  Grasshoppers  FC Aarau  Al-Wahda Abu Dhabi  Apollon Limassol FC  PAOK FC  FC St. Gallen  FC Luzern  FC Zürich
Rolf Fringer (s. 26. tammikuuta 1957) on itävaltalainen jalkapallovalmentaja.
Ura

Fringer on valmentanut urallaan Sveitsissä, Saksassa, Arabiemiraateissa, Kreikassa ja Kyproksella, muttei kotimaassaan Itävallassa. Fringerin uran suurimmat saavutukset ovat Sveitsin mestaruudet 1993 ja 1998.
Lokakuun lopulla 2008 Fringer palasi valmennustehtäviin, kun Sveitsin pääsarjaseura FC Luzern palkkasi hänet päävalmentajakseen. Fringerin johdolla Luzern säilytti kauden 2008/09 päätteeksi sarjapaikkansa karsintojen kautta. Ensimmäinen täysi kausi oli suurempi menestys ja Fringer luotsasi seuran komeasti neljänneksi ja Eurooppa-liigan karsintoihin. Kaudella 2010/11 seura taisteli syyskaudella aivan kärkisijoista, mutta keväällä vauhti hiipui. Fringer sai lopulta potkut toukokuun alussa 2011 Luzernin ollessa liigassa viidentenä, neljä pistettä Eurooppa-liigaan oikeuttavasta neljännestä sijasta.
Maaliskuun lopussa 2012 Fringer allekirjoitti kesään 2014 ulottuvan sopimuksen Sveitsin liigan keskikastissa majailleen FC Zürichin kanssa.  Fringerin johdolla FCZ sijoittui kauden päätteeksi lopulta kuudenneksi. Syksy 2012 sujui joukkueelta surkeasti ja liigan häntäpäähän vajoaminen johti lopulta Fringerin potkuihin marraskuun lopussa.
Joulukuussa 2014 Fringeristä tuli FC Luzernin urheilutoimenjohtaja. Fringerin pesti seurassa päättyi potkuihin tammikuussa 2016. Potkujen taustalla arvioitiin olleen erimielisyydet seurajohdon ja päävalmentaja Markus Babbelin kanssa..
Meriitit

Sveitsin mestaruus (2): 1993, 1998
Ragnar Numelin

| Ragnar Numelin |
| --- | --- |
 Ragnar Numelin 1930-luvun lopulla. (Kuva Aarne Pietinen.)
Henkilötiedot
Koko nimi:  Ragnar Julius Numelin
Syntynyt: 28. syyskuuta 1890 Turku
Kuollut: 12. lokakuuta 1972 (82 vuotta) Helsinki
Aiheesta muualla
Löydä lisää kirjailijoitaKirjallisuuden teemasivulta
Ragnar Julius Numelin (28. syyskuuta 1890 Turku – 12. lokakuuta 1972 Helsinki) oli suomalainen diplomaatti ja tietokirjailija.
Numelinin vanhemmat olivat senaattori Gustaf Julius Ferdinand Nummelin ja Anna Emelie Sourander. Hän pääsi ylioppilaaksi 1911 ja valmistui filosofian kandidaatiksi 1913 ja tohtoriksi 1918.
Numelin oli Helsingin yliopiston kirjastossa amanuenssina 1914–1918 ja palveli vuodesta 1918 alkaen ulkoministeriössä 35 vuoden ajan ja toimi pääkonsulina Göteborgissa 1945–1947, lähettiläänä Brysselissä 1947–1950 ja lähettiläänä Wienissä sekä Prahassa 1950–1953. Numelin julkaisi tutkimuksia diplomatian, sosiologian, etnologian, maantieteen ja grafologian aloilta.
Ruotsinnoksia

Rudolf Requart: Krigsflygaren. Schildt, Borgå 1917
Y. O. Ruuth: Självständighetspolitiken och jägarrörelsens uppkomst. Söderström, Helsingfors 1919 (alkuteos Itsenäisyyspolitiikan edellytykset ja alkuvaiheet)
Väinö Voionmaa: Finlands ekonomi: en ekonomisk-geografisk översikt . Söderström, Helsingfors 1925
Arvo Tuominen: Kremls klockor. Söderström, Helsingfors 1957 (alkuteos Kremlin kellot)
Arvo Tuominen: Skärans och hammarens väg. Söderström, Helsingfors 1957 (alkuteos Sirpin ja vasaran tie)
Pentti Eskola: På spanning efter en världsbild. Söderström, Helsingfors 1957 (alkuteos Maailmankuvaa etsimässä)
J. K. Paasikivi: President J. K. Paasikivis minnen 1: 1939-1940. Söderström, Helsingfors 1958 (alkuteos Toimintani Moskovassa 1)
Mauritz Mexmontan: Ryskt fängelseliv. Efter Mauritz Mexmontans av A. Laurell på finska nedskrivna anteckningar redigerade och översätta till svenska av Ragnar Numelin. Söderström, Helsingfors 1958
J. K. Paasikivi: President J. K. Paasikivis minnen 2: Mellankrigstiden - som sändebud i Moskva (1940-1941). Söderström, Helsingfors 1959 (alkuteos Toimintani Moskovassa 2)
J. K. Paasikivi: J. K. Paasikivis linje under ofärdsåren 1898-1914. Söderström, Helsingfors 1960 (alkuteos Paasikiven muistelmia sortovuosilta 1-2)
Arvi Korhonen: Barbarossaplanen och Finland. Söderström, Helsingfors 1963 (alkuteos Barbarossa-suunnitelma ja Suomi)
Aiheesta muualla

Uola, Mikko: / Numelin, Ragnar (1890–1972). Kansallisbiografia-verkkojulkaisu (maksullinen).  3.4.2006. Helsinki:  Suomalaisen Kirjallisuuden Seura.
Rothin ja Spoofin sissiretki

Rothin ja Spoofin sissiretki oli Suomen sodan aikana 23. heinäkuuta 1808 Tampereelle tehty sissihyökkäys, jota johtivat teiskolainen aliupseeri Jakob Johan Roth (1772–1839) ja tamperelainen vääpeli Carl Johan Spoof (1773–1808). Spoof oli kotoisin Lempäälän Kukkolan kartanosta.
Lapuan taistelun jälkeen Wilhelm Mauritz Klingspor lähetti sissijoukon tuhoamaan kenraalimajuri Nikolai Rajevskin joukkojen Virroilla sijainneet elintarvikevarastot. Rothin ja Spoofin johtama sissijoukko koostui 41 Ruoveden ja Vesilahden komppanioiden miehestä. Sissit toimivat kolmen viikon ajan pääasiassa Virtain ja Ruoveden alueella tuhoten venäläisten varastoja ja häiriten heidän huoltokuljetuksiaan mutta he ulottivat iskunsa myös etelämmäksi aina Tampereelle saakka.
Tampere oli kesällä 1808 venäläisten joukkojen miehittämä ja soutuveneillä Näsijärveltä saapuneen noin 40 miehen sissipartion tarkoituksena oli polttaa Tammerkosken yli johtava puusilta ja kaupungissa olevat venäläisten joukkojen varastot. Venäläiset estivät kuitenkin nämä aikeet tykkitulen avulla mutta sissien toiminta aiheutti kuitenkin häiriöitä venäläisille. Tampereen varuskunnan komendantti majuri Njevnev ilmoitti myöhemmin raportissaan että Tampereelle oli hyökännyt Rutt-nimisen amiraalin johtaman laivasto, jonka maihinnousujoukkoja komensi Spuf-niminen kenraali.
Rothin ja Spoofin partion muistolaatta -teos Tampereen Mältinrannassa.
Spoofin ja Rothin johtamat sissit tekivät myös useita muitakin iskuja Näsijärven alueella, muun muassa 21. heinäkuuta 1808 he valtasivat venäläisten viljajaalan Teiskon Unnekivensalmessa. Sissit lähtivät 10. elokuuta vetäytymään kohti pohjoista venäläisten tuotua lisää joukkoja heitä vastaan ja osasto palasi ruotsalaisten pääjoukkojen yhteyteen Kauhajoella 14. elokuuta 1808. Spoof kuoli myöhemmin samana vuonna Torniossa ja hänet haudattiin sinne. Roth ylennettiin luutnantiksi ja erottuaan armeijasta hän eli kotiseudullaan Teiskossa jonne hänet on myös haudattu.
Rothin ja Spoofin sissiretki oli yhtenä innoittajana Johan Ludvig Runebergille hänen kirjoittaessaan myöhemmin pääteostaan Vänrikki Stoolin tarinoita. Runeberg toimi vuosina 1825–1826 kotiopettajana kapteeni Erik Gustaf af Enehjelmin perheessä Ruovedellä.
Varhaisin Rothin ja Spoofin muistomerkki pystytettiin Ruoveden kotiseutuyhdistyksen aloitteesta Kautun kanavasaareen 1933. Kautun sillan remontoinnin yhteydessä se siirrettiin nykyiselle paikalleen Ruhalan kylään. Kuvanveistäjä Sisko Petäjän suunnittelema Rothin ja Spoofin retken muistolaatta paljastettiin Tampereen Mältinrannassa 1954.
Aiheesta muualla

Veli-Matti Syrjö: / Roth, Jacob Johan (1772–1839) Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Veli-Matti Syrjö: / Spoof, Karl Johan (1773–1808) Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Kaksi sissiä. Roth ja Spoof. Katkelma vuoden 1808 sotatapahtumista, Aamulehden sunnuntailiite 28.07.1929, nro 203, s. 13, Kansalliskirjaston digitaaliset aineistot
Eino Laitakari : Klingspor - Aminoff - Roth, Hakkapeliitta, 20.06.1933, nro 25-26, s. 26, Kansalliskirjaston digitaaliset aineistot
Näsijärven sissien uljaista taisteluista 130 vuotta, Aamulehti, 31.07.1938, nro 202, s. 13, Kansalliskirjaston digitaaliset aineistot
Jaakko Enqvist

Jaakko Enqvist (17. toukokuuta 1877 Tyrnävä – 19. tammikuuta 1933 Kemi) oli suomalainen poliitikko. Hän oli Suomen Sosialistisen Työväenpuolueen kansanedustaja Oulun läänin pohjoisesta vaalipiiristä vuosina 1922–1923.
Enqvist kävi kiertokoulua ja toimi sahatyömiehenä viimeksi Karihaaran sahalla vuoteen 1926. Hän oli Kemin Osuuskaupan talonmies 1926–1933 ja ammatillisen liikkeen matkapuhuja. Hän oli Kemin osuuskaupan edustajistossa ja johtokunnassa sekä Kemin maalaiskunnan valtuustossa.
Enqvist tuomittiin vankilaan poliittisista syistä 1918 ja 1923.
Rachelle Lefevre

| Rachelle Lefevre |
| --- | --- |
 Rachelle Lefevre vuonna 2009 elokuvan Push ensi-illassa.
Henkilötiedot
Syntynyt: 1. helmikuuta 1979 (ikä 45)  Montreal, Quebec
Ammatti:  näyttelijä
Näyttelijä
Aktiivisena:  1999–
Aiheesta muualla
IMDb 
Rachelle Marie Lefevre (s. 1. helmikuuta 1979 Montreal, Quebec) on kanadalainen näyttelijä. Hänet tunnetaan parhaiten roolistaan vampyyri Victoriana vuoden 2008 elokuvassa Twilight – Houkutus ja sen jatko-osassa Twilight – Uusikuu vuonna 2009.
Vuodesta 2013 Lefevre on näytellyt televisiosarjassa Under the Dome.
Nuoruus

Lefevre syntyi ja kasvoi Montrealissa, Kanadassa. Hänen isänsä on ammatiltaan englanninopettaja ja äitinsä psykologi. Hänellä on kolme sisarta. Lefevren isän puoleinen suku on alun perin lähtöisin Ranskasta. Hän myös itse maininnut isoäitinsä olevan kotoisin Pohjois-Irlannista ja äitinsä suvun olevan juutalaisperää. Lefevre osaa ranskaa, mutta puhuu äidinkielenään pääasiassa englantia.
Nuoruudessaan Lefevre opiskeli useissa kouluissa, esimerkiksi yksityiskoulu Centennial Academyssa, ja myöhemmin hän opiskeli luovaa taidetta Dawson Collegessa. Kahtena kesänä hän opiskeli teatteria Bostonin lähellä sijaitsevassa Walnut Hill Schoolissa. Kirjallisuuden opiskelun hän aloitti käydessään McGill Universityä Montrealissa.
Ura > Alku

Lefevren ura näyttelijänä sai alkunsa 18-vuotiaana hänen työskennellessään tarjoilijana sushi-ravintolassa. Eräs vakioasiakas kuuli Lefevren kertovan työkavereilleen haaveestaan tulla näyttelijäksi ja tarjoutui esittelemään hänet casting directorina työskentelevälle ystävälleen. Tätä kautta Lefevre pääsi koe-esiintymään Student Bodies -sitcomiin, mutta ei saanut roolia. Hän jäi kuitenkin sarjan tekijöiden mieleen, jotka tarjosivat hänelle Stacey Hansonin roolia kanadalaiseen televisiosarjaan Big Wolf on Campus. Sarjan kuvausten välissä Lefevre viimeisteli tutkintonsa McGillissä.
Vuonna 2002 Lefevre esiintyi George Clooneyn ohjaamassa elokuvassa Confessions of a Dangerous Mind ja vuonna 2003 hän sai roolin romanttisesta komediasta Hatley High. Hän esiintyi myös televisioelokuvissa Picking Up and Dropping Off ja See Jane Date. Vuonna 2004 Lefevre muutti Los Angelesiin, Kaliforniaan. Hän esiintyi elokuvissa Aika rakkauden ja Rakkauden ja vihan tuulet. Vuonna 2004 Lefevre oli mukana myös trillerissä The River King in Halifax.
Ura > Twilight

Vuonna 2008 Lefevre näytteli Victoria-nimistä vaarallista vampyyria yhdysvaltalaisen kirjailijan Stephenie Meyerin kirjasarjaan perustuvassa elokuvassa Twilight – Houkutus. Saadakseen roolin Lefevre kirjoitti elokuvan ohjaajalle Catherine Hardwickelle kiihkeän kirjeen kertoakseen kuinka paljon halusi työskennellä Hardwicken kanssa. Lefevre on kuvaillut hahmoaan "täysin pahansuovaksi, täysin vaistonvaraiseksi, erittäin häijyksi ja hyvin kissamaiseksi". Luettuaan kirjailijan kuvailleen Victoriaa kissamaiseksi Lefevre katsoi YouTube-sivustolta videoita leijonan  hyökkäyksistä voidakseen erottaa hahmonsa liikkeet tavallisista ihmisistä. Hän otti myös trapetsi-tunteja valmistautuakseen elokuvaan.
Lefevre näyttelee Victoriaa myös ensimmäisen elokuvan vuoden 2009 jatko-osassa Twilight – Uusikuu. Heinäkuussa 2009 Twilight-elokuvien tuotantoyhtiö Summit Entertainment ilmoitti korvanneensa Lefevren näyttelijä Bryce Dallas Howardilla Victorian roolissa. Alun perin Lefevren piti jatkaa roolissa, mutta hän ei Summitin mukaan ollut aikatauluongelmien takia vapaana kuvaamaan elokuvaa, sillä samaan aikaan hänen piti olla mukana kuvaamassa elokuvaa Barney's Version. Lefevre kertoi kuitenkin Summitin korvauspäätöksen tulleen hänelle yllätyksenä ja kertoi olevansa järkyttynyt ja surullinen yhtiön päätöksestä.
Ura > 2009–nykyaika

Vuonna 2009 Lefevre kuvasi draamaelokuvan Casino Jack (2010) yhdessä Kevin Spaceyn kanssa. Hän näytteli myös yhdessä Paul Giamattin kanssa elokuvassa Barney's Version (2010), jossa hän esitti yhtä Giamattin hahmon ex-vaimoista. Hän vieraili ABC:n televisiosarjan The Deep End pilottijaksossa, joka esitettiin tammikuussa 2010. Hän näyttelee elokuvassa VK yhdessä Adrien Brodyn ja Isabelle Adjanin kanssa. Elokuvan on ohjannut Pierre Gill. Elokuvassa Lefevre näyttelee Annette - nimistä roolia, joka on Baronin vaimo (Baronia näyttelee Brody).
Lefevre näyttelee vuonna 2013 alkaneessa televisiosarjassa Under the Dome.
Yksityiselämä

Lefevre asuu Los Angelesissa, minne hän muutti Kanadasta vuonna 2004.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | Stardom | Stardom | Catherine |
| 2001 | Dead Awake | Dead Awake | Randi Baum |
| 2001 | Life in the Balance | Life in the Balance | Kristy Carswell |
| 2002 | Salaisen agentin tunnustukset | Confessions of a Dangerous Mind | Tuvia 25-vuotiaana |
| 2002 | Abandon | Abandon | Eager Beaver |
| 2003 | Hatley High | Hatley High | Hyacinthe Marquez |
| 2003 | Deception | Deception | Denise |
| 2004 | Aika rakkauden | Noel | Holly |
| 2004 | Rakkauden ja vihan tuulet | Head in the Clouds | Alice |
| 2005 | Pure | Pure | Julie |
| 2005 | River King – kuolema eliittikoulussa | The River King | Carlin Leander |
| 2007 | Fugitive Pieces | Fugitive Pieces | Naomi |
| 2007 | Suffering Man’s Charity | Suffering Man’s Charity | Elaine |
| 2008 | Twilight – Houkutus | Twilight | Victoria |
| 2008 | Prom Wars | Prom Wars | Sabina |
| 2009 | Twilight – Uusikuu | The Twilight Saga: New Moon | Victoria |
| 2009 | The Pool Boys | The Pool Boys | Laura |
| 2010 | Barney’s Version | Barney’s Version | Clara |
| 2010 | Casino Jack | Casino Jack | Emily |
| 2011 | The Caller | The Caller | Mary Kee |
| 2012 | Omertà | Omertà | Sophie |
| 2013 | White House Down | White House Down | Melanie |
| 2013 | Pawn Shop Chronicles | Pawn Shop Chronicles | Sandy |
| 2013 | Homefront | Homefront | Susan Hetch |
| 2013 | The Legend of Sarila | The Legend of Sarila | Apik (äänirooli) |
| 2014 | Reclaim | Reclaim | Shannon |
| 2016 | Edge of Winter | Edge of Winter | Karen |
| 2017 | Hollow in the Land | Hollow in the Land | Charlene |
Filmografia > TV-tuotanto

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 1999 | Big Wolf on Campus | Big Wolf on Campus | Stacey Hanson | 22 jaksoa |
| 2000 | The Hunger | The Hunger | isorokkoa sairastava nainen | ”Double” |
| 2002 | Bliss | Bliss | Marine | ”The Value of X” |
| 2002 | Galidor: Defenders of the Outer Dimension | Galidor: Defenders of the Outer Dimension | Tyreena | ”Relativity” |
| 2002 | Undressed | Undressed | Annie Isles | 6 jaksoa |
| 2003 | Largo Winch | Largo Winch | Catarina | ”Skin Deep” |
| 2003 | Siskoni on noita | Charmed | Olivia Callaway | ”Love’s a Witch” |
| 2004 | Life on a Stick | Life on a Stick | Lily | 5 jaksoa |
| 2004 | Bones | Bones | Amy Morton | ”A Man on Death Row” |
| 2005 | Veronica Mars | Veronica Mars | Marjorie | ”My Big Fat Greek Rush Week” |
| 2005 | The Class | The Class | Sue | 2 jaksoa |
| 2005 | Four Kings | Four Kings | Lauren | 2 jaksoa |
| 2005 | What About Brian | What About Brian | Heather | 11 jaksoa |
| 2007 | Ensisilmäyksellä | How I Met Your Mother | Sarah | ”Moving Day” |
| 2007 | Ratkaisija | The Closer | Michelle Morgan | ”Saving Face” |
| 2007 | CSI: New York | CSI: NY | Devon Maxford | ”You Only Die Once” |
| 2008 | Boston Legal | Boston Legal | Dana Strickland | 3 jaksoa |
| 2008 | Life on Mars | Life on Mars | Annie Cartwright | julkaisematon pilottijakso |
| 2008 | Swingtown | Swingtown | Melinda | 5 jaksoa |
| 2008 | Eli Stone | Eli Stone | Candace Bonneville | ”Should I Stay or Should I Go?” |
| 2008 | The Summit | The Summit | Leonie Adderly | minisarja |
| 2009 | Better Off Ted | Better Off Ted | Rebecca | ”Secrets and Lives” |
| 2009 | C.S.I. | CSI: Crime Scene Investigation | Kumari | ”Leave Out All the Rest” |
| 2010 | The Deep End | The Deep End | Katie Campbell | 2 jaksoa |
| 2011 | Off the Map | Off the Map | tri. Ryan Clark |  |
| 2011–2012 | A Gifted Man | A Gifted Man | tri. Kate Sykora |  |
| 2013–2015 | Under the Dome | Under the Dome | Julia Shumway |  |
| 2017 | Kova laki: Erikoisyksikkö | Law & Order: Special Victims Unit | Nadine Lachere | ”Chasing Theo” |
| 2017 | Philip K. Dick’s Electric Dreams | Philip K. Dick’s Electric Dreams | Katie | ”Real Life” |
| 2018 | Mary Kills People | Mary Kills People | Olivia Bloom | kausi 2 |
| 2019 | Proven Innocent | Proven Innocent | Madeline Scott |  |
| 2020 | The Sounds | The Sounds | Maggie Cabbott |  |
| 2022 | Kova laki | Law & Order | Nina Ellis | ”Impossible Dream” |
Aiheesta muualla

Kuvia tai muita tiedostoja aiheesta Rachelle Lefevre Wikimedia Commonsissa
Lefevre vuonna 2008
Reppulampi

| Reppulampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°04′42″N, 23°12′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Lylyjärveen 
Järvinumero:  35.574.1.010
Mittaustietoja
Pinnankorkeus:  169,1 m 
Rantaviiva:  0,946 km 
Pinta-ala:  0,0418 km² 
 fiReppulampi 
Reppulampi  on Pirkanmaalla Parkanossa Hirviperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Reppulampi on osa Sammatinjoen valuma-aluetta.
Maantietoa

Lammen pituus on 350 metriä, leveys 250 metriä ja sen pinta-ala on 4,2 hehtaaria. Se sijaitsee Isonevan ja Vähä Saarinevan välissä suolla Lylyjärven pohjoispuolella. Ympäristön suot on ojitettu tiheästi ja pohjoispuolen ojien vedet ohjataan Reppulammen kautta Lylyjärveen. Rantaviivan pituus on 950 metriä ja ranta on kokonaan suota. Lampi on autio eikä sinne johda teitä. Lähin metsäautotie kiertää lammen 250 metriä etäisyydeltä.
Historiaa

Vanhassa vuoden 1959 peruskartassa lampi sijaitsi suolla vailla mitään laskuojaa. Soiden ojittamisen myötä lammen vedet johdettiin Lylyjärveen.
Jaakko Eerola

Jaakko Eerola (s. 1977) on suomalainen balettitanssija.
Eerola on valmistunut tanssijaksi Suomen Kansallisoopperan balettikoulusta. Hänellä on ollut vuodesta 1996 kiinnitys Suomen Kansallisbalettiin, jonka tähtitanssijaksi hänet nimitettiin elokuussa 2009. Hän on tanssinut pää- ja solistitehtävissä muun muassa Prinsessa Ruususessa, Pähkinänsärkijässä ja Tuhkimossa, joissa hän on ollut prinssin roolissa, sekä Bajadeerissa ja Gisellessä.
Eerola on palkittu Suomen Kulttuurirahaston jakamalla Edvard Fazer -palkinnolla vuonna 2002, Tanssin kukka -palkinnolla vuonna 2006 ja Tanssin kukan Nuppu-palkinnolla vuonna 1996.
Eerola on lopettanut tanssijanuran ja aloittanut syksyllä 2012 Helsingin yliopistossa hammaslääketieteen opinnot.
Eerola on naimisissa balettitanssija Salla Eerolan (o.s. Suominen) kanssa.
Robert Thomas (ohjaaja)

Robert Thomas (28. syyskuuta 1927 Gap, Hautes-Alpes – 3. tammikuuta 1989 Pariisi) oli ranskalainen kirjailija, näyttelijä ja elokuvaohjaaja. Hänen tuotantonsa käsittää sekä draamaa että komediaa.
Ura

Thomas muutti 18-vuotiaana Pariisiin ja työskenteli avustajana kymmenissä elokuvissa. Huonosti menestyneiden käsikirjoitusten jälkeen hän teki läpimurron jännitysnäytelmällään Piège pour un homme seul (1960), joka sai suuren suosion pariisilaisteatteri Bouffes-Parisiens'issa. Näytelmä menestyi myös Saksassa nimellä Die Falle, Suomessa siitä tehtiin televisioelokuva Ansa vuonna 1981.
Thomas kirjoitti myös muun muassa  teatterikappaleen Huit Femmes, josta François Ozon teki filmatisoinnin 8 femmes vuonna 2001. Teatteriammattilainen Robert Thomas työskenteli vuodesta 1970 aina kuolemaansa vuonna 1989 pariisilaisen Théâtre Edouard VII:n ohjaajana.
Thomas ohjasi myös muutaman elokuvan, kuten La Bonne Soupe (1963) ja Patate (1964).
Näytelmiä

Piège pour un homme seul
Huit Femmes
Le Deuxième Coup de feu
Assassins associés suivi de Deux chats et… une souris
La Perruche et le Poulet
Freddy
Double Jeu
La Chambre mandarine
La Louve
Le Corbeau et la grue
Le Nouveau Nez
Les Bâtards
Princesse Baraka
Aiheesta muualla

Système universitaire de documentation
Library of Congress
KATALOG DER DEUTSCHEN NATIONALBIBLIOTHEK
DER SPIEGEL 1/1962
Jack Gelber

| Jack Gelber> Henkilötiedot |
| --- | --- |
Syntynyt: 1932 Chicago, Yhdysvallat
Kuollut: 2003 (70–71 vuotta)
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Jack Gelber (1932 Chicago, Yhdysvallat – 2003 Yhdysvallat) oli yhdysvaltalainen näytelmäkirjailija.
Gelberin huumeaiheinen näytelmä Heittäjä (suom. Otso Appelqvist, Tuula Saarikoski, The Connection 1959) on esitetty Jyväskylän kesässä 1964. Näytelmän pohjalta on Shirley Clarke ohjannut elokuvan The Connection (1961).
Jack Fleck

Jack Fleck (7. marraskuuta 1921 Bettendorf, Iowa – 21. maaliskuuta 2014 Fort Smith, Arkansas) oli yhdysvaltalainen golfaaja. Hän saavutti suurimman menestyksensä 1955, jolloin hän voitti Yhdysvaltain avoimen golfturnauksen.
Fleckin muiden voittojen joukossa oli vuonna 1960 saavutettu mestaruus FBR Openilla. Jatkettuaan uraansa senioritason pelaajana hän voitti vuonna 1979 Senior PGA Championshipin.
Rooman keisarikunta

Rooman keisarikunta (lat. Imperium Romanum) oli muinainen laajoja alueita Välimeren ympäristössä hallinnut valtio. Keisariaika on yksi antiikin Rooman aikakausista: se alkoi vuonna 27 eaa. Rooman tasavallan kaatuessa ja jatkui vuoteen 395, kun valtakunta jakautui Länsi-Roomaksi ja Itä-Roomaksi; Länsi-Rooman viimeinen keisari syrjäytettiin vuonna 476, mutta Itä-Rooma jatkoi kukoistustaan Bysantin valtakuntana pitkälle keskiajalle.